מיכל רבינוביץ'

מיכל רבינוביץ' (נולדה ב-28 במרץ 1972) היא עיתונאית, שדרנית רדיו וטלוויזיה, עורכת ומגישת חדשות ישראלית. מגישה מאז נובמבר 2021 את חדשות הערב, ולפני כן את חדשות השבת. מגישה גם משדרים מיוחדים ומגישה מחליפה בחדשות השבת בכאן 11 ומבזקים בכאן ב׳. עבדה ברשות השידור והגישה את מבט מנובמבר 2016 ועד למהדורה האחרונה. מיכל רבינוביץ' גדלה והתחנכה בכפר סבא. בת בכורה לציפי ולמשה. החלה את דרכה המקצועית בשבועון "במחנה" בתפקיד כתבת צבאית. בהמשך, שירתה ביחידת דובר צה"ל, בזמן התקפת הטילים על ישראל במלחמת המפרץ, תחת פיקודו של תא"ל נחמן שי. עם שחרורה מצה"ל, בשנת 1993, החלה לכתוב ברשת המקומונים מבית ידיעות תקשורת. בשנת 2007, החלה לעבוד ברשת ב' של קול ישראל, ככתבת וכמגישת חדשות הספורט בתוכנית הרדיו היומית "זה ברשת", לצידם של דני דבורין ויואב אביב, שידרה מאירועי הספורט הגדולים, אליפויות אירופה בכדורסל ושידורי מכבי תל אביב בגביע אירופה לאלופות בכדורסל. הגישה וערכה פינות ספורט ביומני הבוקר והצהרים של קול ישראל. במקביל, שימשה שדרית קווים במשחקי הכדורגל והכדורסל של הערוץ הראשון. בשנת 2010, הגישה את התוכנית "חדשות המונדיאל" בערוץ הראשון, במסגרת שידור משחקי מונדיאל 2010, ששודרו לראשונה בטכנולוגיית HD. בהמשך אותה שנה, עברה לחטיבת החדשות של הערוץ הראשון כעורכת ומגישה. בשנת 2011, החלה להגיש את המהדורה המרכזית של מוצאי שבת של הערוץ. בשנים 2012–2016, הגישה את המגזין הכלכלי "חשבון שבועי". בחודש נובמבר 2016, לאחר פרישתו של יעקב אילון מרשות השידור, מונתה למגישת מהדורת מבט יחד עם אמיר בר-שלום, ושימשה בתפקיד עד לשידור האחרון של המהדורה ב-9 במאי 2017. רבינוביץ עברה לתאגיד השידור הישראלי עם תחילת שידוריו, והחל מ-15 במאי 2017, הגישה, יחד עם יועז הנדל, את התוכנית "שבע אקטואלי" בערוץ כאן 11, אך כעבור שלושה חודשים השניים הפסיקו להגיש את התוכנית. רבינוביץ' המשיכה להגיש את התוכנית לבדה עד ספטמבר 2017. ממאי 2017, החלה גם להגיש את "חדשות השבת" באותו ערוץ, ובנוסף, הגישה את מהדורת חדשות הערב פעם בשבוע, במקומה של גאולה אבן-סער. עם הקדמת הבחירות לכנסת ה-21 ופרישת אבן-סער מהגשת מהדורת החדשות הראשית (בעקבות חזרתו של בעלה גדעון סער לפוליטיקה), מונתה זמנית רבינוביץ' בדצמבר 2018, למגישה הראשית בתאגיד. בפברואר 2019 מונתה דוריה למפל למגישה הראשית במקומה של אבן-סער, ומאז חזרה רבינוביץ' להגיש את "חדשות השבת", ולהיות מגישה מחליפה בחדשות הערב. בנובמבר 2021 פרסמה תחקיר עיתונאי שהציג את פרשת התלונות על הטרדות מיניות מצד גל אוחובסקי שהחלה את גל Me Too בישראל בקרב הקהילה הלהט"בית בישראל, והביאה לחקירת משטרה. בסמוך לאחר פרסום התחקיר, הודיע תאגיד השידור כי רבינוביץ' תחל להגיש את המהדורה המרכזית בערוץ כאן 11, במקומה של דוריה למפל שפרשה מתפקידה. ב-21 בנובמבר 2022 הודיע תאגיד השידור כי רבינוביץ' תשמש במקביל גם כמבזקנית בכאן ב. רבינוביץ' נשואה ואם לבת. מדיה וקבצים בנושא מיכל רבינוביץ' בוויקישיתוף מיכל רבינוביץ', ברשת החברתית פייסבוק מיכל רבינוביץ', ברשת החברתית אקס (טוויטר) שי פוגלמן, ענייני פנים - מיכל רבינוביץ', באתר הארץ, 10 בפברואר 2016 רן בוקר, מגישת כאן: "הוטרדתי במהלך סיקור המונדיאל", באתר ynet, 16 ביולי 2018 איריס ז'ורלט, ‏"רוב התגובות שאני מקבלת אחרי מהדורת חדשות הן על המראה החיצוני", באתר מעריב אונליין, 8 באפריל 2019 דורון בראונשטיין, מיכל רבינוביץ': ייצוגית, ממלכתית, מצטיינת, 12 בנובמבר 2020 רז שכניק, מעבר לקווים, באתר ynet, 1 במרץ 2016 מיה סלע, שידורי המונדיאל בערוץ 1: כדורגל זה משעמם? תשקלו לחזור למניקור, באתר הארץ, 13 ביוני 2014 ליאור קורן, מה שהמונדיאל חולל: HD לכל פועל, באתר ynet, 11 ביולי 2010 דוד אברהם‏, מיכל רבינוביץ' ואמיר איבגי יגישו את מהדורת "מבט"?, באתר וואלה, 1 במרץ 2012 אלכסנדר כץ, במקום אילון: מיכל רבינוביץ' ואמיר בר שלום יגישו את מבט, באתר אייס, 15 בנובמבר 2016 אריק בנדר, ‏מגישת מבט פרצה בבכי בשידור: "כאן מסתיימים שידורינו", באתר מעריב אונליין, 9 במאי 2017 מהדורת מבט האחרונה בערוץ הראשון - בהגשת מיכל רבינוביץ, באתר יוטיוב נועה פרייס‏, עניין של טיימינג: הנדל ורבינוביץ מצטרפים לחטיבת החדשות של התאגיד - שתבוטל, באתר וואלה, 30 במרץ 2017 לוח השידורים החדש של התאגיד ורשת ב': כך זה ייראה החל מיום שני, באתר ‏מאקו‏, 11 במאי 2017 נתי טוקר, "כאן" מסיים את כל פעילות מיקור החוץ בתחום האקטואליה, באתר TheMarker‏, 9 באוקטובר 2017 אלכסנדר כץ, עם הקדמת הבחירות: גאולה אבן פרשה בשידור מהגשת החדשות, באתר אייס, 24 בדצמבר 2018 מיכל רבינוביץ', תחקיר כאן חדשות: גל אוחובסקי, נשיא ארגון הנוער הגאה, פעל לכאורה באלימות ובכוח וכפה את עצמו על גברים, באתר כאן – תאגיד השידור הישראלי, 1 בנובמבר 2021 מערכת ישראל היום, מינויים בכאן 11: מיכל רבינוביץ' קודמה לתפקיד המגישה הראשית במהדורה המרכזית, באתר ישראל היום, 15 בנובמבר 2021 רן בוקר, במקום דוריה למפל: מיכל רבינוביץ' היא מגישת המהדורה החדשה של כאן, באתר ynet, 15 בנובמבר 2021 ציוץ של ערן סויסה ברשת החברתית אקס (טוויטר), 21 בנובמבר 2022